CELEX: C2007/183/07
Language: bg
Date: 2007-08-04 00:00:00
Title: Дело C-259/05: Решение на Съда (първи състав) от 21 юни 2007 г. (преюдициално запитване от Rechtbank te Rotterdam-Нидерландия) — наказателно производство срещу Omni Metal Service (Регламент (ЕИО) № 259/93 — Отпадъци — Кабели от мед и PVC — Износ за Китай с цел оползотворяване — Раздел GC 020 — Смесен отпадък — Комбинация от две вещества, включени в зеления списък на отпадъците — Невключване на този смесен отпадък в посочения списък — Последици)

4.8.2007   
            
            
               BG
            
            
               Официален вестник на Европейския съюз
            
            
               C 183/5
            
         Решение на Съда (първи състав) от 21 юни 2007 г. (преюдициално запитване от Rechtbank te Rotterdam-Нидерландия) — наказателно производство срещу Omni Metal Service
   (Дело C-259/05) (1)
   
   (Регламент (ЕИО) № 259/93 - Отпадъци - Кабели от мед и PVC - Износ за Китай с цел оползотворяване - Раздел GC 020 - Смесен отпадък - Комбинация от две вещества, включени в зеления списък на отпадъците - Невключване на този смесен отпадък в посочения списък - Последици)
   (2007/C 183/07)
   Език на производството: нидерландски
   Препращаща юрисдикция
   Rechtbank te Rotterdam
   Страна в главното наказателно производство
   Omni Metal Service.
   Предмет
   Преюдициално запитване — Rechtbank te Rotterdam — Тълкуване на Регламент (ЕИО) № 259/93/ЕИО на Съвета от 1февруари 1993 година относно надзора и контрола върху превози на отпадъци в рамките на, за и от Европейската общност (ОВ L 30, стр. 1) — Остатъци от кабели с диаметър от 15 cm, съставени от различни материи следва или не да бъдат разглеждани като скрап от електрониката по смисъла на раздел GC 020 от зеления списък, включен в приложение II на споменатия регламент — Възможност за превозване на тези отпадъци без процедура по нотификация или необходимост да бъдат превозвани разделено
   Диспозитив
   
               1)
            
            
               Разделът GC 020 от зеления списък на отпадъците, включен в приложение II към Регламент (ЕИО) № 259/93 на Съвета от 1 февруари 1993 година относно надзора и контрола върху превози на отпадъци в рамките на, за и от Европейския съюз, изменен с Регламент (ЕО) № 2557/2001 на Комисията от 28 декември 2001 година, трябва да се тълкува в смисъл, че включва кабели само когато те са от електрониката.
            
         
               2)
            
            
               Регламент № 259/93, изменен с Регламент № 2557/2001 трябва да се тълкува в смисъл, че от обстоятелството, че даден съставен отпадък съчетава две вещества, всяко от които е включено в посочения в приложение II към него зелен списък на отпадъците, не следва, че установеният по силата на този регламент режим за включените в списъка отпадъци се прилага по отношение на този съставен отпадък.
            
         
      (1)  ОВ C 243, 1.10.2005 г.